# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 43/2014

# zo zasadnutia Vedenia STU zo dňa 01. 10. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Priebežný stav plnenia plánu činností na zabezpečenie plnenia Dlhodobého zámeru STU v roku 2014
3. Stav implementácie IIS MIS - Registratúra a jej prepojenie na AIS, EIS a ďalšie informačné systémy STU
4. Vedec roka 2014
5. Vyhodnotenie výzvy Pokračujúce projekty mladých 2014
6. Nakladateľská rada STU
7. Návrh na odsúhlasenie nájomných zmlúv a dodatkov k NZ
8. Návrhy na zahraničné pracovné cesty členov V STU
9. Rôzne
10. Informácia o prispôsobení AIS pre zahraničných študentov – tlačoviny a dokumenty v anglickom jazyku
11. Účasť STU na veľtrhoch pomaturitného vzdelávania

**PREDLOŽENÉ MATERIÁLY:**

1. Kontrola úloh
2. Priebežný stav plnenia plánu činností na zabezpečenie plnenia Dlhodobého zámeru STU v roku 2014 (R. Redhammer)
3. Stav implementácie IIS MIS - Registratúra a jej prepojenie na AIS, EIS a ďalšie informačné systémy STU (R. Redhammer, prizvaný riaditeľ CVT STU)
4. Vedec roka 2014 – Harmonogram (S. Biskupič)
5. Vyhodnotenie výzvy Pokračujúce projekty mladých 2014 (S. Biskupič)
6. Štatút Nakladateľskej rady STU (M. Sokol)
7. Návrh na odsúhlasenie nájomných zmlúv a dodatkov k NZ (D. Faktor)
8. Návrhy na zahraničné pracovné cesty členov V STU (F. Horňák)
9. Rôzne
10. Informácia o prispôsobení AIS pre zahraničných študentov – tlačoviny a dokumenty v anglickom jazyku (F. Horňák)
11. Účasť STU na veľtrhoch pomaturitného vzdelávania (M. Peciar)

**K BODU1: Kontrola úloh**



**K BODU 2: Priebežný stav plnenia plánu činností na zabezpečenie plnenia Dlhodobého zámeru STU v roku 2014**

Materiál uviedol rektor.

Dokument bol predložený v rámci kontroly plánu činností a úloh stanovených v súvislosti

s aktualizáciu Dlhodobého zámeru STU na rok 2014.

V rámci diskusie rektor požiadal prorektorov o doplnenie merateľných ukazovateľov za predošlé obdobie, posledných 4 -5 rokov.

**UZNESENIE: 43.1/2014-V**

Vedenie STU berie na vedomie informáciu o priebežnom stave plnenia plánu činností na zabezpečenie plnenia Dlhodobého zámeru STU v roku 2014.

**K BODU 3: Stav implementácie IIS MIS - Registratúra a jej prepojenie na AIS, EIS a ďalšie informačné systémy STU.**

Materiál uviedol rektor. K bodu boli prizvaní riaditeľ CVT STU, prof. Horváth a JUDr.

Haladejová.

Dokument bol predložený ako plnenie úlohy 20.1/2014-KR zo zasadnutia Kolégia rektora

STU zo dňa 10.09.2014.

**UZNESENIE: 43.2/2014-V**

Vedenie STU prerokovalo predložený materiál a ukladá pripraviť návrh na prepojenie IIS MIS - Registratúry na AIS, EIS a ďalšie informačné systémy STU. Návrh odporúča predložiť opätovne na zasadnutie Vedenia STU dňa 15.10.2014.

**K BODU 4: Vedec roka – Harmonogram 2014**

Materiál uviedol prorektor Biskupič.

**UZNESENIE: 43.3/2014-V**

Vedenie STU schvaľuje predložený harmonogram súťaže Vedec roka 2014.

**K BODU 5: Vyhodnotenie výzvy Pokračujúce projekty mladých 2014**

Materiál uviedol prorektor Biskupič.

Dokument bol predložený v súlade s harmonogramom vyhlásenia výzvy.

**UZNESENIE: 43.4/2014-V**

Vedenie STU schvaľuje výsledky hodnotenia výzvy pokračujúcich projektov mladých 2014 s návrhom na financovanie 5 najlepších projektov, čo je v súlade s platnou smernicou.

**K BODU 6: Štatút Nakladateľskej rady STU**

Materiál uviedol prorektor Sokol.

Dokument bol predložený v súvislosti so zmenou organizačnej štruktúry Nakladateľstva STU a s

cieľom zvýšiť kvalitu vydávaných diel a efektívnosť využívania prostriedkov na vydávanie

študijnej literatúry bol pripravený Štatút Nakladateľskej rady STU, ktorý upravuje jej úlohy a

kompetencie.

**UZNESENIE: 43.5/2014-V**

Vedenie STU prerokovalo Štatút Nakladateľskej rady STU s pripomienkami.

**K BODU 7: Návrh na odsúhlasenie nájomných zmlúv a dodatkov k NZ**

Materiál uviedol kvestor.

**UZNESENIE: 43.6/2014-V**

Vedenie STU prerokovalo žiadosti o prenájom nehnuteľného majetku STU do nájmu a odporúča rektorovi žiadosti uvedené v bodoch 1, 2, 4 - 6 tohto materiálu predložiť na vyjadrenie predchádzajúceho písomného súhlasu do Akademického senátu.

Dodatok č. 1, uvedený bode 5, vedenie žiada preveriť detaily zmluvy.

|  |  |  |
| --- | --- | --- |
| **1.** | **Nájomca:** | **ProAct Group, s. r. o.,** Kpt. Nálepku 1597 , 924 01 Galantanájomca je podnikateľom zapísaný na OS Trnava, oddiel Sro, vložka č. 11734/T.  |
|  | Predmet nájmu: | dočasne nepotrebný majetok, nebytové priestory (NP) nachádzajúce sa v ŠD Mladosť, Staré Grunty 53, Bratislava, blok B2, 1.PP, internát A pozostávajúce z miestností: č. 065, 066, 0610 a  0611 ako kancelárske priestory o výmere 55,92m2 a spoločných priestorov ( chodba, WC) pomerná časť 4,80m2 na prízemí (vestibul A-B blokov) internát A. Jedná sa o novú nájomnú zmluvu.predmet nájmu spolu vo výmere 60,72m2. |
|  | Účel nájmu: | administratívna činnosť nájomcu – kancelárie. |
|  | Doba nájmu: | od 01.11.2014 do 31.12.2016 |
|  | Nájomné:  | kancelárie: 62,00 €/m2/rok – 3 467,04 € a spoločné priestory: 7,00 €/m2/rok – 33,60 €,t. j. **nájomné spolu ročne 3 500,64 €,**nájomné hradí nájomca štvrťročne vopred vždy k 15. dňu prvého mesiaca daného štvrťroka vo výške 875,16 €, nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ fakturovať štvrťročne; za dodanie energií vyfakturuje prenajímateľ zálohovo do 15 dní po uplynutí daného štvrťroka. Náklady za dodanie služieb budú fakturované paušálnou sumou do 15 dní po uplynutí príslušného štvrťroka. Prenajímateľ po obdržaní zúčtovacíchfaktúr od dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **2.** | **Nájomca:** | **VLAMON, s. r. o.,** Wilsonova 6, 811 07 Bratislava ,nájomca je podnikateľom zapísaný na OS Bratislava, oddiel Sro, vložka č. 42509/B.  |
|  | Predmet nájmu: | dočasne nepotrebný majetok, nebytové priestory (NP) nachádzajúci sa na prízemí (vestibul) v ŠD Nikosa Belojanisa, Wilsonova 6 Bratislava,  pozostávajúci z miestnosti č.02NB0107 ako prevádzkový priestor pracovnej agentúry o výmere 17,76m2 spolu s príslušenstvom (pomerná časť chodba, WC). Jedná sa o novú nájomnú zmluvu.predmet nájmu spolu vo výmere 17,76m2. |
|  | Účel nájmu: | administratívna činnosť nájomcu – sprostredkovanie prác pre klientov PA. |
|  | Doba nájmu: | Od 01.11.2014 do 31.10.2016 |
|  | Nájomné:  | prevádzkový priestor: 45,00 €/m2/rok – 799,20 € a pomerná časť spoločných priestorov:17,00 €, t. j. **nájomné spolu ročne 816,20 €,**nájomné hradí nájomca štvrťročne vopred vždy k 15. dňu prvého mesiaca daného štvrťroka vo výške 204,05 €, nájomné je v súlade so smernicou1.  |
|  | Náklady za služby a energie: | preddavky na náklady za opakované dodávanie energií a služieb bude prenajímateľ fakturovať štvrťročne; za dodanie energií vyfakturuje prenajímateľ zálohovo do 15 dní po uplynutí daného štvrťroka. Náklady za dodanie služieb budú fakturované paušálnou sumou do 15 dní po uplynutí príslušného štvrťroka. Prenajímateľ po obdržaní zúčtovacích faktúr od dodávateľov energií vyhotoví nájomcovi vyúčtovaciu faktúru za príslušnýkalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **3.** | **Nájomca:** | **Michal Bendel,** Šípová 3/C, 821 07 Bratislava  |
|  | Predmet nájmu: | dočasne nepotrebný majetok, nebytové priestory (NP), telocvičňa nachádzajúca sa v ŠDJuraja Hronca a Nikosa Belojanisa, Bernolákova 1, Bratislava. Jedná sa o novú zmluvu. |
|  | Účel nájmu: | trénovanie bojových umení |
|  | Doba nájmu: | od 15.10.2014 do 30.06.2015 |
|  | Nájomné:  | cena je dohodnutá v zmysle platného cenníka vo výške 9,50 €/hodina za užívanie telocvične každý pondelok, utorok, stredu a štvrtok od 06:30 hod. do 07:30 hod., počas celej doby nájmu, t. j. 4 hodiny týždenne, **t. j.** **1 824,00 € ročne**, nájomné sa fakturuje zálohovo mesačne vopred, a to vo výške 4 – násobku dohodnutého týždenného rozsahu užívania v lehote splatnosti uvedenej na faktúrea uhradené zálohy budú vyúčtované v mesiaci, nasledujúcom po skončení platnosti tejto zmluvy.  |
|  | Náklady za služby a energie: | zahrnuté v cene v zmysle cenníka |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **4.** | **Nájomca:** | **STAFIN PLUS, s. r. o.,** Ševčenkova 10, 851 01 Bratislava , nájomca je podnikateľom zapísaný na OS Bratislava, oddiel Sro, vložka č. 50281/B. |
|  | Predmet nájmu: | **dodatkom č. 1** sa predlžuje NZ č. 81/2013 R-STU s dobou platnosti od 01.11.2013 do 31.10.2014 v dočasne nepotrebnom majetku, nebytové priestory (NP)nachádzajúce sa v ŠD Mladá Garda, Račianska 103, Bratislava, na prízemí bloku „F“, miestnosti  č. 0022, 0023, 0024, 0026A, 0028A, 0028B, 0028E, 0028F a 0028G **do** **30.09.2017** a mení sa**Čl. VI – skončenie nájmu** - bod 6. mení sa znenie pri skončení nájmu o povinnosti pri odovzdávaní prenajatého priestoru,predmet nájmu spolu je **100,08m2.** Súčasťou nebytových priestorov sú ubytovacie priestory poskytnuté na ubytovanie podľa Zmluvy SML 9702/0002/13; 82/2013 R-STU, ktoré nie je možné od nebytových priestorov stavebne oddeliť. |
|  | Účel nájmu: | využívanie predmetu nájmu ako kancelária, prevádzkový priestor a sklad nájomcu |
|  | Doba nájmu: | do 30.09.2017 |
|  | Nájomné:  | kancelária 16,14m2 - 85,00€/m2/rok, prevádzka 18,71m2 - 30,00€/m2/rok, sklad 42,80m2 - 20,00€/m2/rok a spol. priestory 22,43m2 - 10,00€/m2/rok, **t. j. spolu ročne** **3 013,50 €.** Nájomné hradí nájomca štvrťročne vopred vždy k 15. dňu prvého mesiaca daného štvrťroka vo výške 753,38 €.nájomné je v súlade so smernicou1.  |
|  | Náklady za služby a energie: | preddavky na náklady za opakované dodávanie energií a služieb bude prenajímateľ fakturovať štvrťročne; za dodanie energií vyfakturuje prenajímateľ zálohovo do 15 dní po uplynutí daného štvrťroka. Náklady za dodanie služieb budú fakturované paušálnou sumou do 15 dní po uplynutí príslušného štvrťroka spolu s nákladmi plynúcimi zo zmluvyč.82/2013 R-STU a jej dodatku č. 1. Prenajímateľ po obdržaní zúčtovacích faktúr od dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní ododňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **5.** | **Nájomca:** | **STAFIN PLUS, s. r. o.,** Ševčenkova 10, 851 01 Bratislava , nájomca je podnikateľom zapísaný na OS Bratislava, oddiel Sro, vložka č. 50281/B. |
|  | Predmet nájmu: | **dodatkom č. 1** sa predlžuje Zmluva č. 82/2013 R-STU s dobou platnosti od 01.11.2013 do 31.10.2014 v dočasne nepotrebnom majetku, nebytové priestory (NP)nachádzajúce sa v sa v ŠD Mladá Garda, Račianska 103, Bratislava, na prízemí bloku „F“, ktoré sú stavebne začlenené do NP Zmluvy č. 81/2013 R-STU. Jedná sa miestnosti č. 0026B, 0027, 0026C, 0028, 0028C, 0028D; predmet nájmu **do** **30.09.2017** ako ubytovacie priestory poskytnuté bez zariadenia, a mení sa**Čl. VI – skončenie nájmu** - bod 6. mení sa znenie pri skončení nájmu o povinnosti pri odovzdávaní prenajatého priestoru. |
|  | Účel nájmu: | ubytovanie zamestnancov firmy |
|  | Doba nájmu: | do 30.09.2017 |
|  | Nájomné:  | objednávateľ sa zaväzuje zaplatiť za ubytovanie sumu **1 000,00 €** navýšenú o DPH podľa sadzby platnej v čase fakturácie štvrťročne na základe vystavenej faktúry do 15 dní po ukončení kalendárneho štvrťroka. |
|  | Náklady za službya energie: | Vzhľadom na to, že priestory na ubytovanie sú stavebne začlenené do NP, ktoré sú predmetom NZ č. 81/2013 R-STU, preddavky na náklady za dodanie energií a služieb za ubytovanie bude objednávateľ uhrádzať spolu s nákladmi plynúcimi z nájomnej zmluvy č. 81/2013 R- STU a jej dodatku č. 1. Predmetné NP majú jeden spoločný merač. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **6.** | **Nájomca:** | **Študentský parlament elektrotechnikov a informatikov STU,** Ilkovičova3, Bratislava, nájomca je občianske združenie, registrované pod č. VVS/1-900/90-4716 |
|  | Predmet nájmu: | **dodatkom č. 1** k NZ č. 68/2013 R-STU s dobou platnosti od 01.11.2013 do 31.10.2014 sa pôvodný nájom nebytových priestorov (NP) nachádzajúcich sa v ŠD Mladosť, Staré Grunty 53, Bratislava, a to: priestory č. 108 a 119 o výmere 42,94m2 v bloku C2, internát „B“ na prízemí budovy predlžuje do **31.12.2017** a mení sa**Čl. VI – skončenie nájmu** - bod 6. mení sa znenie pri skončení nájmu o povinnosti pri odovzdávaní prenajatého priestoru,predmet nájmu spolu je 42,94**m2** |
|  | Účel nájmu: | využívanie predmetu nájmu na výkon športových a iných voľno časových aktivít pre členov združenia v zmysle „stanov združenia“. |
|  | Doba nájmu: | od 31.12.2017 |
|  | Nájomné:  | NP/01,00€/m2/rok, **t. j. spolu ročne** **42,94 €.** Nájomné hradí nájomca v celosti vopred na príslušný rok najneskôr do 15.11.2014,nájomné je v súlade so smernicou1.  |
|  | Náklady za služby a energie: | preddavky na náklady za opakované dodávanie energií a služieb bude prenajímateľ fakturovať štvrťročne; za dodanie energií vyfakturuje prenajímateľ zálohovo do 15 dní po uplynutí daného štvrťroka. Náklady za dodanie služieb budú fakturované paušálnou sumou do 15 dní po uplynutí príslušného štvrťroka. Prenajímateľ po obdržaní zúčtovacích faktúr od dodávateľov energií vyhotoví nájomcovi vyúčtovaciu faktúru za príslušnýkalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **7.** | **Nájomca:** | **BPS PARK, a. s.,** Cintorínska 2, 811 08 Bratislava,nájomca je podnikateľom zapísaný na OS Bratislava, oddiel Sro, vložka č. 4624/B.  |
|  | Predmet nájmu: | dočasne nepotrebný majetok, časť pozemku SvF STU, Radlinského ul., k. ú. Ba- Staré mesto, parc. č. 8134/23, o výmere 0,36m2 . Jedná sa o novú nájomnú zmluvu – pozemok,predmet nájmu spolu vo výmere 0,36m2. |
|  | Účel nájmu: | umiestnenie parkovacieho automatu a pútača pre individuálnu automobilovú dopravu. |
|  | Doba nájmu: | od 01.10.2014 do 30.09.2015 |
|  | Nájomné:  | cena za užívanie časti pozemku je stanovená dohodou v súlade so zákonom č. 18/1996 Z. z. o cenách, a to: 340,00 €/m2/ročne,t. j. **nájomné ročne** **predstavuje 122,40 €,**nájomné je splatné na základe faktúry vystavenej prenajímateľom do 15 dní odo dňa nadobudnutia účinnosti zmluvy. |
|  | Náklady za služby a energie: | v cene nájomného sú zahrnuté aj náklady na pomernú časť dane z nehnuteľnosti |
|  | Predkladá: | dekan SvF STU |

**K BODU 8: Návrhy na zahraničné pracovné cesty členov V STU**

Materiál uviedol prorektor Horňák.

**UZNESENIE: 43.7/2014-V**

Vedenie STU schvaľuje zahraničné pracovné cesty členov V STU vyšpecifikované v bodoch
1) - 4).

1) Rakúska republika, Viedeň

|  |  |
| --- | --- |
| Účel cesty  | Rokovanie s prof. Rainerom Hasenauerom, Vienna University of Economics and Business.  |
| Termín podujatia  | 26.9.2014  |
| Miesto konania  | Viedeň, Rakúska republika  |
| Očakávané náklady spolu  | 40 €  |
| Účastníci cesty  | prof. Ing. Milan Sokol, PhD.  |
| Zdroj financovania  | dotácia  |

2) Spolková republika Nemecko, Heilbronn, Stuttgart

|  |  |
| --- | --- |
| Účel cesty  | Účasť na návšteve a rokovaniach univerzitných pracovísk v sieti DHBW s duálnym vzdelávaním.  |
| Termín podujatia  | 12.10.2014-18.10.2014  |
| Miesto konania  | Heilbronn, Stuttgart, Spolková republika Nemecko  |
| Očakávané náklady spolu  | 441 €  |
| Účastníci cesty  | prof. Ing. Marián Peciar, PhD.  |
| Zdroj financovania  | dotácia  |

3) Česká republika, Brno

|  |  |
| --- | --- |
| Účel cesty  | 95. výročie vzniku Mendelovej univerzity v Brne  |
| Termín podujatia  | 21.10.2014  |
| Miesto konania  | Brno, Česká republika  |
| Očakávané náklady spolu  | 15,30 €  |
| Účastníci cesty  | prof. Ing. Stanislav Biskupič, DrSc.  |
| Zdroj financovania  | dotácia  |

4) Maďarsko, Budapest

|  |  |
| --- | --- |
| Účel cesty  | Účasť na stretnutí 4TU  |
| Termín podujatia  | 10.10.2014-11.10.2014  |
| Miesto konania  | Budapest, Maďarsko  |
| Očakávané náklady spolu  | 400 €  |
| Účastníci cesty  | prof. Ing. Robert Redhammer, PhD. prof. Ing. Stanislav Biskupič, DrSc.  |
| Zdroj financovania  | dotácia  |

**K BODU 9: Rôzne**

**K BODU 9/A: Rôzne/Informácia o prispôsobení AIS pre zahraničných študentov – tlačoviny a dokumenty v anglickom jazyku**

Materiál uviedol prorektor Horňák.

Materiál bol predložený za účelom prispôsobenia aplikácií a tlačových výstupov z AIS zahraničným študentom študujúcim študijný program v inom ako štátnom jazyku v zmysle § 51 ods. 4 písm. p) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

**UZNESENIE: 43.8/2014-V**

Vedenie STU berie na vedomie informáciu o prispôsobení AIS pre zahraničných študentov – tlačoviny a dokumenty v anglickom jazyku.

**K BODU 9/B: Rôzne/Účasť STU na veľtrhoch pomaturitného vzdelávania**

Materiál uviedol prorektor Peciar.

Dokument bol predložený v súvislosti s návrhom na navýšenie mimoriadnych štipendií zo

štipendijného fondu.

**UZNESENIE: 43.9/2014-V**

Vedenie STU schvaľuje navýšenie celkovej sumy mimoriadnych štipendií zo štipendijného fondu pre študentov reprezentujúcich STU na veľtrhoch pomaturitného vzdelávania v roku 2014.

**INFORMÁCIE A OZNAMY:**

Rektor

* informoval o pripravovanej návšteve ministra školstva na STU, požiadal prorektora Peciara o vytipovanie niekoľkých laboratórií, ktoré by mohol pán minister v rámci svojej návštevy vidieť

Predseda AS

* informoval o doplňujúcich voľbách a termínoch zasadnutí PAS a AS STU
* ako zaujímavosť prezentoval stránku ETH Zürich, kde v rámci podstránky obsahujúcej informácie o spolupráci je uvedená na prvom mieste STU s priamym prelinkovaním na našu web stránku

Prorektor Sokol

* informoval o výsledkoch rokovania Rady športu STU

Prorektor Horňák

* informoval o návšteve pracovných skupín akreditačnej komisie na fakultách STU
* oboznámil prítomných o výzve ministra na zapojenie sa STU do Európskeho týždňa programovania, žiadosť je potrebné distribuovať na fakulty
* informoval o možnosti participácie STU v rámci QS University Ranking

Prorektor Peciar

* predstavil promovideo „Nebuď bábovka – neboj sa techniky. Študuj na STU“, ktoré bude prvýkrát predstavené návštevníkom veľtrhu pomaturitného vzdelávania Akadémia - Vapac 2014

Prorektor Biskupič

* informoval o vydanej brožúre v rámci projektu Slovenská infraštruktúra pre vysokovýkonné počítanie (SIVVP)

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Október** | 08.10.2014 | KR STU | 09:00 | 14:00 PhD. promócie |
|  | 09.10.2014 |  |  | 10:00, 14:00 PhD. promócie |
|  | 06.10.2014 | PAS STU | 14:00 |  |
|  | 15.10.2014 | V STU | 09:00 |  |
|  | 20.10.2014 | AS STU | 14:00 |  |
|  | 22.10.2014 | VR STU | 09:00 |  |
|  | 29.10.2014 | V STU | 09:00 |  |

Zapísala: 03.10.2014 Zápisnicu overil: 03.10.2014

Erika Jevčáková prof. Ing. Marián Peciar, PhD.